b'\n_START_ARTICLE_\nKransekake\n_START_PARAGRAPH_\nKransekake eller t\xc3\xa5rnkake er en kake laget av mandler, melis og eggehvite, og er f\xc3\xb8rst og fremst en norsk og dansk tradisjon. Den serveres ofte ved h\xc3\xb8ytider og h\xc3\xb8ytidelige anledninger som jul, barned\xc3\xa5p, konfirmasjoner og brylluper, og gjerne ogs\xc3\xa5 p\xc3\xa5 bursdager._NEWLINE_En tradisjon i bryllup er at bruden og brudgommen setter fingrene p\xc3\xa5 hver sin side av den \xc3\xb8verste ringen og l\xc3\xb8fter; hvor mange ringer som blir med den \xc3\xb8verste er en sp\xc3\xa5dom om hvor mange barn de skal f\xc3\xa5.\n_START_SECTION_\nTilberedning\n_START_PARAGRAPH_\nKransekaka lages ved \xc3\xa5 steke ringer i ulike st\xc3\xb8rrelser i spesielle kransekakeformer. Ringene stables i pyramideform og festes sammen og pyntes med melis, smellbonboner og eventuelt sm\xc3\xa5 flagg. P\xc3\xa5 toppen kan det for eksempel settes en figur som passer for anledningen.\n_START_SECTION_\nKransekakestenger\n_START_PARAGRAPH_\nKransekakestenger er en variant av kransekake, som ofte tillages som sm\xc3\xa5kaker, for eksempel til julebaksten. Samme deigen benyttes, men i stedet for \xc3\xa5 trille ut ringer og steke i kransekakeformer, blir deigen formet i fingertykke porsjonsbiter som er 5\xe2\x80\x938 cm lange. De stekte kransekakestengene pyntes gjerne med striper av melisglasur slik som den vanlige kransekaken. Enkelte har andre vaner, som for eksempel \xc3\xa5 dyppe en del av kaken i smeltet sjokolade.\n_START_SECTION_\nOverfl\xc3\xb8dighetshorn\n_START_PARAGRAPH_\nOverfl\xc3\xb8dighetshornet lages av den samme massen som kransekaken, og er ogs\xc3\xa5 en ber\xc3\xb8mt dansk og norsk festkake. Kaken fylles ofte med sjokolade og godteri. Historisk er overfl\xc3\xb8dighetshornet sett p\xc3\xa5 et symbol p\xc3\xa5 fruktbarhet og overflod. Det blir sagt at tradisjonen stammer fra Kreta for flere tusen \xc3\xa5r.\n_START_SECTION_\nVerdens h\xc3\xb8yeste kransekake\n_START_PARAGRAPH_\nI juni 2006 lagde Arne Rafdal og hans bakerkollegaer verdens st\xc3\xb8rste kransekake. Kaken m\xc3\xa5lte 13,17 meter fra bunn til topp. Oppdraget ble gitt av matvarekjeden Coop i forbindelse med deres 100-\xc3\xa5rsjubileum.'